RS รายได้ธุรกิจสื่อรวมลด-ฉุดกำไรปี 58 เหลือ 121.63 ลบ.
RS รายได้ธุรกิจสื่อรวมลด-ฉุดกำไรปี 58 เหลือ 121.63 ลบ.หรือลดลง 64% จากปีก่อนที่มีกำไรสุทธิ 340.98 ลบ.แต่มีปันผล 0.10 บ./หุ้น XD 8 มี.ค.กำหนดจ่าย 11 พ.ค.59
25 ก.พ. 2559

บริษัท อาร์เอส จำกัด (มหาชน) หรือ RS รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 121.63 ล้านบาท หรือมีกำไรสุทธิ 0.1208 บาทต่อหุ้น หรือลดลง 64%  เทียบกับช่วงเดียวกันของปีก่อนที่มีกำไรสุทธิ 340.98 ล้านบาท หรือมีกำไรสุทธิ 0.3465 บาทต่อหุ้น โดยผลการดำเนินงานที่มีกำไรลดลง เนื่องจากมีรายได้จากธุรกิจสื่อรวมลดลง ขณะที่ค่าใช้จ่ายในการขายและบริหาร และค่าใช้จ่ายอื่นเพิ่มขึ้น
พร้อมกันนี้ บริษัทเตรียมจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดอัตรา 0.10 บาทต่อหุ้น และขึ้นเครื่องหมาย XD วันที่ 8 มี.ค. กำหนดจ่ายปันผลวันที่ 11 พ.ค.2559